Man hang homself glo in selle | Maroela Media
Man hang homself glo in selle
Die onafhanklike polisie-ondersoekdirektoraat (Opod) het 'n ondersoek van stapel gestuur nadat Arnoldus de Klerk (29) homself glo gehang het terwyl hy in polisieaanhouding was.
Moses Dlamini, Opod se woordvoerder, het gesê De Klerk se liggaam is Woensdag om 06:00 in die aanhoudingselle van die Vredendal-polisiestasie in die Wes-Kaap aangetref.
"Die oorledene is omstreeks 22:00 die vorige dag weens dronkenskap in hegtenis geneem. Hy het homself glo met sy sweetpakbaadjie aan die tralies van die sel opgehang," het Dlamini gesê.
Volgens Dlamini is De Klerk 'n boemelaar en is sy naasbestaandes reeds van sy dood in kennis gestel.
'n Geregtelike doodsondersoek word gedoen. De Klerk se lykskouing vind vandag plaas.
Opod Vredendal Wes-Kaap
Dit is die tweede voorval van iemand wat in 'n kort tyd selfmoord pleeg in 'n sel.Eers was dit 'n vrou en nou die man.Beide het kledingstukke gebruik.Is dit toevallig.Die vrou vir bestuur onder die invloed en die man vir dronkenskap.
n Man van 29 pleeg selfmoord, alleen in sel, boemelaar – voel seker daar is niks om voor te lewe nie. Ai, mens het so baie om voor dankbaar te wees.
Familie….? ek stem in 'n mate met jou saam, maar in die meeste gevalle (en nou praat ek uit ondervinding in my eie familie), wil die mense nie gehelp word nie. Jy neem hulle in jou huis en prober hulle help, maar hulle val weer terug in hulle ou gewoontes. Dis jammer, maar realiteit.